Ако искаме да тестваме нашата психика върху органи­зма си, трябва напълно да препрограмираме подсъзнанието си. Пряк път към това е хипнотерапията, която се използва в хипнозите, за да манипулира подсъзнанието на пациента, използвайки го като подтик към оздравяването. В Далечния изток силата на ума над тялото е известна отпреди хиляди години и е в основата на бойните изкуства, йога медитаци­ята и резултатите са изключителни. Пример: майстор на кунг-фу може да натроши доста по-устойчиви от юмрука си материали, без да се нарани. В областта на медитацията мо­жем да си спомним за монаха-будист Даша-Доржо Итигелов, чийто труп, погребан през 1927 г. и есхумиран през 2002 г., не показва никакви следи от времето. Науката не може да даде обяснение как е възможно тяло, което не е мумифицирано, нито замразено, да е все още непокътнато143.

През 1927 г. Лама обявява, че иска да надхвърли състоя­нието на обикновеното съзнание (да премине в мистично състояние), заема типичната поза Лотос, сяда с кръстосани крака, изпада в медитация и спира да диша, оставяйки тяло­то си в състояние на хибернация**\***. В завещанието си е поже­лал да бъде есхумиран след 75 години, за да бъде доказано чу­дото. Руски учени, изследвали тялото, признават: „*Тъканите изглеждат така, сякаш принадлежат на жив човек или наскоро починал. Има следи от действащи физиологични процеси, сякаш са спрели в момента.”144* Мозъкът на монаха изпраща електри­чески импулси, ноктите му растат и очите са напълно непо­кътнати под клепачите. Сърцето изглежда готово да забие отново и вените, и артериите са пълни с кръв, с гелообразна консистенция145.

Извън мистичните и религиозни тълкувания епизодът може да ни накара да мислим, че волята на един аскет, обу­чаван от детството си (и на подсъзнателно ниво) да вярва в силата на психиката, е задействала биологични процеси, кои­то медицинската наука не може да обясни. Случаи на спон­танни изцеления в свещените места може би вече могат да бъдат обяснени, независимо от вида на изповядваната вяра, в светлината на епигенетиката. *Чудесата на вярата* в дейст­вителност представляват пример за оздравяване, определено от психическата воля на обекта, благодарение на дълбоката вяра в божията намеса. Хипотеза, която намира подкрепа в съвременната квантова физика, откакто е открито, че нашият ум взаимодейства с елементарните частици на ви­димата материя и следователно с биологията на организма146.

**\*Бел. ред.: Хибернацията** е състояние на регулирана хипотермия, продължаващо от няколко дена до месеци, което позволява запазване на енергия при продължителни ниски температури. Характеризира се със забавяне на метаболитните процеси, снижаване на телесната температура и потискане на дишането. Като енергиен резерв по време на хибернационния период служат телесни мазнини, натрупа­ни по време на топлите месеци. Някои животни са в хибернация не­прекъснато по време на застудяването, докато други се пробуждат за кратко веднъж седмично.